
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 64
                                                               din 30 martie 2023
privind aprobarea Planului de ordine și siguranță publică al Municipiului Sighișoara 2023

 Consiliul Local al Municipiului Sighişoara, întrunit în ședință ordinară,
 Luând act de proiectul de hotărâre, înregistrat cu nr. 11.602/24.03.2023 și la Consiliul Local Sighișoara cu nr. 11.661/24.03.2023, de referatul de aprobare, înregistrat cu nr. 11.601/24.03.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 6 lit. a) din Legea nr. 155/2010, Legea poliției locale, republicată, cu modificările și completările ulterioare;

Văzând și prevederile art. 29 alin. (1) lit. c) din Legea nr. 155/2010, Legea poliției locale, republicată, cu modificările și completările ulterioare, potrivit cărora Comisia locală de ordine publică elaborează proiectul planului de ordine și siguranță publică al unității administrativ - teritoriale, pe care îl actualizează anual, precum și cele ale art. 30 lit. g) din același act normativ, potrivit cărora autoritatea deliberativă a administraţiei publice locale aprobă, la propunerea comisiei locale, planul de ordine şi siguranţă publică al unităţii/subdiviziunii administrativ - teritoriale;

Ținând cont și de prevederile art. 23 din H.G. nr. 1332/2010 privind aprobarea Regulamentului - cadru de organizare și funcționare al poliției locale, referitoare la exercitarea atribuțiilor prevăzute de lege în domeniul ordinii și liniștii publice;

Având în vedere prevederile Ordinului Ministerului Administrației și Internelor nr. 92/2011 pentru aprobarea Metodologiei de elaborare a planului de ordine şi siguranţă publică al poliţiei locale;

Ținând cont și de prevederile art. 6 lit. a) din Legea nr. 52/2003 privind transparența decizională în administrația publică, republicată, cu modificările și completările ulterioare, precum și de prevederile art. 12 alin. (1) lit. a) din  Legea nr. 544/2001, privind liberul acces la informaţiile de interes public, cu modificările și completările ulterioare;

Văzând Hotărârea Consiliului Local Sighișoara nr. 32/28.02.2023 privind modificarea componenței comisiei locale de ordine publică;

Ținând cont și de lucrările comisiei locale de ordine publică, concretizate în procesul - verbal cu nr. 465/13.03.2023; 
Având în vedere Raportul de specialitate cu nr. 401/14.03.2023 al Serviciului Public Poliția Locală Sighișoara, înregistrat la Municipiul Sighișoara cu nr. 11.599/24.03.2023, prin care se propune aprobarea Planului de ordine și siguranță publică al Municipiului Sighișoara 2023;
            Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (2) lit. „d”, alin. (7) lit. „g” și alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

             H O T Ă R Ă Ş T E:

Art. 1. Se aprobă Planul de ordine și siguranță publică al Municipiului Sighișoara 2023, document confidențial și nedestinat publicității, conform anexei, care face parte integrantă din prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Public Poliția Locală din cadrul Municipiului Sighișoara și Comisia locală de ordine publică.
Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;
  1 ex. Secretar General;
  2 ex. Serviciul Public Poliția Locală;

  1 ex. Comisia locală de ordine publică.

  9 ex.

  B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 64/30.03.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


